jkorsvik/nowiki_second_scrape_merged huggingface dataset:
.ru

.ru er nasjonale toppnivådomene (ccTLD) for internett, introdusert 7. april 1994.
Kontrollen med .ru er tildelt det Russiske institutt for offentlige nettverk (RIPN). Siden 14. mars 2005 er imidlertid administrasjonen av registreringer direkte under .ru utført av RU-CENTER, mens RIPN utfører driften av registreringsenheten for tredjenivå-domenenavn  under .com.ru, .net.ru, .org.ru og .pp.ru.
Selskapet RELCOM foreslår også tredjenivå-registrering under forskjellige andrenivå-domener som .msk.ru (Moskva), mens Macomnet Telcom samtidig foreslår tredjenivå-registrering under .int.ru.
RU-CENTER håndterer også registreringer for .su, som er toppnivådomenet til den tidligere Sovjetunionen, som formodentlig skulle utfases, gitt ikke-eksistensen av landet det var ment å representere, men som uansett har tatt i mot nye registreringer, på lik linje med .ru. Den juridiske statusen og eierskapet til .su er omstridt mellom ICANN, den russiske regjeringen og flere russiske kommersielle selskaper.


== Bakgrunn ==
Opprettelsen av .ru i 1994 ble innledet av en historisk avtale i 1993, kjent som «Agenda for administrasjon av toppnivådomenet .ru». I henhold til avtalen ble ansvaret for administrative og tekniske funksjoner for det nasjonale domenet .ru overdratt til det Russiske institutt for offentlige nettverk (RIPN).


== Utvikling av .ru ==
Russlands nasjonale domene utvikles raskt, i henhold til prinsipper om selvregulering. I 1993 ble en uformell union, «Koordineringsgruppen for .ru-toppnivådomenet», som inkluderte de fremste russiske internettleverandørene så vel som nettverk innen vitenskap og utdanning, og som betrodde RIPN med administrasjonen av .ru-domenet, og ordningen er videreført til dags dato.
I 1998 etablerte RIPN og «Koordineringsgruppen for .ru-toppnivådomenet» en sammenslutning for domeneregistering. Deretter, i 2000, ble det introdusert og gjennomført et nytt, distribuert system for registrering av andrenivå-domenenavn i .ru-domenet, gjennom akkrediterte registrarer. Dette la til rette for registrering av domenenavn i et markedstilpasset system.
I 2001 ble det signert en avtale mellom det russiske kommunikasjonsdepartementet og «Koordineringssenteret for internasjonale domener». RIPN ble en av med-grunnleggerne av senteret, som fortsatte å støtte det sentraliserte tekniske aspektet ved driften av det nasjonale domenet. For å beholde kontinuitet i arbeidet ble en av senterets komittèer etablert med basis i «Koordineringsgruppen for .ru-toppnivådomenet». 
Koordineringssenteret utvikler regelverk for registrering av domenenavn i .ru-domenet, akkreditering av registrarer og promoterer perspektivprosjekter for det nasjonale domenets videre vekst. RIPN's rolle er å sikre at den tekniske basen for det nasjonale domenet fungerer. Det tekniske senteret arbeider direkte med registrarene, og støtter registreringsenheten og DNS.  


== Se også ==
Domenenavn
Landskoder (internett)
Toppnivådomene


== Eksterne lenker ==
IANA .ru whois informasjon
RU-CENTER
RIPN
Center for Global Development

Center for Global Development (CGD) er en tankesmie i Washington, USA, med fokus på reduksjon av global fattigdom og ulikhet.
CGD ble grunnlagt i 2001 av Edward W. Scott jr. Fred Bergsten og Nancy Birdsall; de tre hadde solid erfaring fra forretningslivet, offentlig forvaltning og forskning, Birdsall var tidligere leder for Verdensbankens forskningsavdeling.
Blant tankesmiens medarbeidere og tilknyttede personer er blant andre Kemal Derviş (sjef UNDP), William Easterly, og Michael Kremer.
CGD utgir årlig Commitment to Development Index (CDI), en oversikt hvor de 21 rikeste land i verden rangeres etter deres innsats for utvikling. Indeksen inkluderer uhjelp, handel, investeringer, immigrasjon, miljø, sikkerhet og teknologioverføring. I 2006 kom Nederland best ut, fulgt av Danmark, Sverige og Norge; sist kom Frankrike, Italia, Hellas og Japan.


== Eksterne lenker ==
(en) Offisielt nettsted 
Commitment to Development Index 2006
Messelgruven

Messelgruven ved Darmstadt i Hessen er siden 8. desember 1995 på UNESCOs liste over verdensarven. 
Et første og så langt (2009) eneste fossilet av Darwinius masillae ble funnet her i 1982 og som fra 1992 er utstilt i Naturhistorisk museum i Oslo


== Oljeskifer ==
Messelgruven var opprinnelig et oljeskiferbrudd. Gruvedriften ble åpnet i 1859, og skifer ble tatt ut for å koke ut olje. Mellom lagene av våt skifer fant arbeiderne ofte utrolig godt oppbevarte fossiler, men fossilene smuldret opp og ble ødelagt så snart stenen tørket. Paleontologer forsøkte å bevare fossilene på mange måter, men først på 1970-tallet ble det funnet en tilfredsstillende oppbevaringsmåte ved hjelp av den såkalte transferteknikken. Denne går ut på å preparere ut fossilet fra baksiden mens det enda er vått, og støpe det inn i kunstharpiks. Deretter prepareres hele blokka fra framsiden. Kunstharpiksen trekker inn i knoklene og erstatter vannet, men ikke inn i den oljerike skiferen rundt. På den måten kan man i dag bevare fossilene slik at de kan studeres og stilles ut.
Messel-bruddet regnes i dag som en av verdens viktigste fossilforekomster og var det første stedet som ble ført opp på UNESCOs liste over verdensarv på grunn av fossiler.


== Messelfaunaen ==
Messelgruven ble kjent på grunn av fossilene av pattedyr, fugler, krypdyr, fisker, insekter og planter fra eocen like etter at dinosaurene forsvant. Fossilene er av fremragende kvalitet, særlig pattedyrs myke deler er godt bevart. Selv de minste knokler og til og med hår finnes hos noen av fossilene. Messelfunnene er blant de få stedene der det er oppbevart flaggermus, en dyregruppe som ellers sjeldent oppbevares på grunn av de tynne, nesten håraktige knoklene. 
Det første, og så langt (2009) eneste fossilet av Darwinius masillae ble funnet her i 1982.
Messel er også kjent for andre pattedyr, særlig hestearten Hyracotherium, som det ble funnet over 70 eksemplarer av. Fossilene gir et glimt inn i en ellers mørk periode i dyrelivets historie, der de gamle pattedyrene fra mesozoikum var i ferd med og forsvinne og de første moderne gruppene så dagens lys.
Lokaliteten har også gitt et rikt materiale av insekter som ofte er svært godt bevart, blant annet med intakte strukturfarger. Et særtrekk er et stort innslag av kjempestore maur.


== Litteratur ==
M. Morlo m.fl. (2004). «An annotated taxonomic list of the Middle Eocene (MP11) Vertebrata of Messel» (PDF). Courier Forschungsinstitut Senckenberg (engelsk) (252): 95–108. ISSN 0341-4116.
Casual

Casual er en klesstil i europeisk tradisjon som fremhever komfort og et personlig uttrykk i presentasjonen, formalitet og konformitet. Forenklet kan «casual» bli definert som noe som er avslappet, tilfeldig, uplanlagt og uformelt. Det inkluderer en store variasjon av kostymer slik at det muligens er bedre definert av det ikke er enn hva det er. Følgende klær er ikke å regne som casual:

Seremonielle klær slik som kongelige kapper og paradeuniformer.
Formelle klær slik som galla.
Semi-formelle klær slik som smoking.
Uformelle klær slik som Dress og slips.


== Referanser ==
Vollen (Asker)

Vollen er et tettsted og et delområde i Asker kommune i Viken. Stedet har bussforbindelse til Oslo og Hurumlandet, og hurtigbåtforbindelse til Oslo.
Vollen er et tidligere senter for blant annet båtbygging, jaktfart, handel, fiske, isskjæring, hagebruk og gartnerivirksomhet. På slutten av 1800-tallet lå det tre store skipsverft her, og Johan Anker og Christian Jensen var kjent for konstruksjon og bygging av båter, blant annet Roald Amundsens polarskip «Maud» og daværende Kronprins Olavs «Norna VI» og «Sira».

Vollen kystkultursenter er et museum for Vollens lokalhistorie. Oslofjordmuseet i Vollen tar for seg de sidene ved kystkulturen i Indre Oslofjord som har med friluftslivet og bruken av fritidsbåter å gjøre.
I 2007 ble fylkesvei 165 gjennom Vollen opparbeidet som miljøgate, med gang- og sykkelvei og kyststi. Samtidig ble det opparbeidet et nytt torg. Anlegget ble tegnet av landskapsarkitektene Østengen og Bergo AS på oppdrag fra Statens vegvesen. 


== Kjente personligheter ==
Jens Evensen – Høyesterettsdommer, politiker, høyesterettsadvokat og jurist.
Øivind Jorfald – Kunstner
Geir Børresen – Skuespiller og sanger
Åsne Havnelid – Direktør i Norsk Tipping


== Kilder ==
Vollen vel (2000). Vollen – Et strandsted vokser frem. Asker: Vollen vel. 
Tor Chr. Bakken (red.): Budstikkas store Asker og Bærum-leksikon. Kunnskapsforlaget Oslo 2008. ISBN 978-82-573-1534-4
SSB: Standard for delområde- og grunnkretsinndeling – Delområde- og grunnkretsinndeling 2020
Thalia

Thalia eller Thaleia (gresk: Θαλία eller Θάλεια, «gledesbringende», «blomstrende», fra gammelgresk θάλλειν, thállein; «å blomstre», «å være frodig») er i henhold til gresk mytologi en muse for komedie og hyrdepoesi. I denne konteksten har hennes navn betydningen «blomstrende» ettersom lovprisningene i hennes sanger blomstret gjennom tidene. Hun ble framstilt som en datter av Zevs (himmelguden) og Mnemosyne (personifiseringen av minnet). Hun var den åttende fødte av de ni musene.
I klassisk tid da musene ble gitt særskilte kunstneriske og litterære områder, ble Thalia navngitt som musen for komedieteater og idyllisk poesi. I denne skikkelsen ble portrettert i kunsten med attributtene komediemaske, en hyrdestav og en krans av eføy. Hun ble tenkt som en ung kvinne med et muntert vesen, kronet med en krans av eføy, kledd med støvler og i den ene hånden holdt hun den komiske skuespillerens maske. Mange av hennes statuer framstilte henne også ved å holde et jakthorn og/eller trompet, begge deler ble benyttet for å øke skuespillernes stemmer i antikkens komedier.
I henhold til Pseudo-Apollodorus var hun sammen med Apollon foreldre til korybantene, en gruppe krigere som danset og sang, og dyrket den frygiske gudinnen Kybele. Andre kilder har imidlertid gitt korybantene andre foreldre.


== Annen bruk av navnet Thalia ==
Det er en gate ved navn Thalia Street i New Orleans, tilsvarende også i Kentucky, Wien og i Budapest.
Thalia er også navnet på en figur i William Shakespeares drama Perikles (1607-1608)
Thalia er fortsatt et populært jentenavn. En skuespillerinne og sanger fra Mexico, Thalía Sodi Miranda, kalles kun for Thalía.


== Musene ==
De ni muser er:

Erato (lyrisk diktning)
Evterpe (elegisk diktning)
Kalliope (episk diktning)
Kleio (historieskrivning)
Melpomene (tragedie)
Polyhymnia (mimisk kunst)
Terpsikhore (dans)
Thalia (komedie)
Urania (astronomi)


== Galleri ==

		
		
		
		
		
		
		
		
		
		
		
		
		
		
		
		
		


== Referanser ==


== Litteratur ==
Grimal, Pierre (1996): «Thalia» 1 i: The Dictionary of Classical Mythology, Wiley-Blackwell, ISBN 978-0-631-20102-1. s. 442.
Smith, William (1873): «Thaleia» 1 i: Dictionary of Greek and Roman Biography and Mythology, London.


== Eksterne lenker ==
(en) Thalia – kategori av bilder, video eller lyd på Commons 
«Thaleia», Theoi.com
Warburg Institute Iconographic Database, stor billeddatabase
Elisha Cuthbert

Elisha Ann Cuthbert (født 30. november 1982 i Calgary i Alberta) er en kanadisk skuespillerinne som blant annet har spilt i The Girl Next Door (2004) og TV-serien 24.
Da hun var ni år gammel startet Cuthbert som modell for en kolleksjon med barneklær. Hun fikk sin første filmrolle i spillefilmen Dancing on the Moon, som hadde premiere i 1997. I 2001 spilte hun hovedrollen i det kanadiske TV-dramaet Lucky Girl, som hun vant en Gemini Award for. 
På begynnelsen av 2000-tallet flyttet hun til Hollywood. Ikke lenge etter fikk hun rollen som Kim Bauer, datter av den føderale agenten Jack Bauer (spilt av Kiefer Sutherland), i TV-serien 24. Hun var med i seriens tre første sesonger og i to episoder av den femte sesongen, fem episoder av den syvende sesongen og to episoder av den åttende sesongen.
Filmkarrieren hennes i Hollywood startet med små roller i filmene Old School og Love Actually i 2003. Deretter fikk hun sin første hovedrolle i Hollywood i filmen The Girl Next Door, der hun spilte en tidligere pornostjerne. I den klassiske skrekkfilmen House of Wax (2005) hadde hun Paris Hilton og Chad Michael Murray som motspillere. Cuthbert hadde også en liten rolle i Paris Hiltons musikkvideo Nothing In This World. I 2008 dukket Cuthbert opp i My Sassy Girl, som var en remake av en koreansk film. Motspilleren hennes i My Sassy Girl var Jesse Bradford. Hun spilte deretter i den kanadiske miniserien Guns. I 2011 var Cuthbert med i komiserien Happy Endings, med Zachary Knighton, Casey Wilson og Eliza Coupe blant motspillerne. I 2018 hadde serien The Ranch premiere på Netflix. I den serien spilte Cuthbert rollen som Abby.


== Filmografi ==


== Referanser ==


== Eksterne lenker ==
(en) Elisha Cuthbert – kategori av bilder, video eller lyd på Commons 
(en) Elisha Cuthbert på Internet Movie Database 
(no) Elisha Cuthbert hos Filmfront 
(sv) Elisha Cuthbert i Svensk Filmdatabas 
(da) Elisha Cuthbert på Filmdatabasen 
(da) Elisha Cuthbert på Scope 
(fr) Elisha Cuthbert på Allociné 
(en) Elisha Cuthbert på AllMovie 
(en) Elisha Cuthbert hos Turner Classic Movies 
(en) Elisha Cuthbert hos Rotten Tomatoes 
(en) Elisha Cuthbert hos TV Guide
Johan Dahlin

Johan Helge Dahlin (født 8. september 1986) er en svensk fotballspiller som spiller for Malmö FF.Han har tidligere spilt i klubbene Malmö FF, Fotballklubben Lyn, FC Trollhättan, Trollhättans FK og Åsebro. Johan kom til Lyn i 2005 og var da 3. valg i mål, bak Ali Al Habsi og Nuno Marques. 


== Karriere ==


=== Lyn ===
Før 2006-sesongen ble Eddie Gustafsson hentet til klubben, og en stund ansett som førstekeeper. Imidlertid valgte Henning Berg å satse på Johan i starten av sesongen. Dahlin mistet senere plassen, men ble førstekeeper igjen da Eddie Gustafsson forlot klubben foran 2009-sesongen. Imidlertid ble Dahlin solgt senere i sesongen, til Malmø FF, på grunn av dårlig økonomi. Han fikk med seg snaue 30 kamper for Oslo-laget. 


=== Malmö FF ===
Det ble 8. juli 2009 gjort kjent at Dahlin skulle spille for Malmö FF.


== Referanser ==


== Eksterne lenker ==
(en) Johan Dahlin – UEFA 
(en) Johan Dahlin – Transfermarkt 
(en) Johan Dahlin – national-football-teams.com 
(en) Johan Dahlin – WorldFootball.net 
(en) Johan Dahlin – FootballDatabase.eu 
(en) Johan Dahlin – Soccerway 
(en) Johan Dahlin – EU-Football.info 
(tr) Johan Dahlin – Mackolik.com 
(en) Johan Dahlin – Tyrkias fotballforbund 
Profil på lynfotball.net
Håkonshella

Håkonshella er et boligområde i Loddefjord i Laksevåg bydel i Bergen kommune. Håkonshella ligger mellom Mathopen og Alvøen, ut mot sjøen. Håkonshella grunnkrets hadde 1 119 innbyggere 1. januar 2012 og et areal på 1,23 km², hvorav 0,03 km² er ferskvann.
Håkonshella er i dag et boligområde med hovedsakelig eneboliger. Det er og noe industri, to småbåtverksteder og fire småbåtbrygger. Videre er det et entreprenørfirma og anlegg for Statens havnevesen.
Det norrøne navnet var Hákonarhella. Kong Håkon den gode skal ha blitt født her i år 920. 40 år senere, i år 960, skal han ha dødd på samme sted etter slaget på Fitjar. Andreleddet er ordet hella, som betyr «flatt berg». Ordet «hella» blir mange steder benyttet om et landingssted for båter. 
På Håkonshella helt nede ved sjøen er det oppført en bautastein til minne om Håkon den gode. Den ble oppført år 1920, tusen år etter han ble født her.
I Topografisk Statistisk Samling No 2, trykt i 1813, står det en skildring fra 1779 som opplyser at Håkonshella på den tid gikk under navnene Hagens Hælle, Haakheilen, Hagensund og Haakelsund.


== Referanser ==


== Eksterne lenker ==
Bergen byleksikon på nett, om Håkonshella
Gunvor Hass

Gunvor Eikeland Hass (født 1985) fra Figgjo i Rogaland var leder av Ungdom mot EU i 2006. Hun er partipolitisk uavhengig og har tidligere vært reisesekretær i organisasjonen. Før dette var hun med på å starte Sandnes og Jæren Ungdom mot EU som hun også ledet.


== Referanser ==
Landøyda

Landøyda er en flerårig plante som tilhører slekten svineblom i kurvblomstfamilien. 
Den blir fra 30 cm – 1 meter høy. Bladene er opp til 20 cm lange og flikete. Blomstene er fra 15 – 25 mm og er radialt symmetriske med fra 8 – 13 randkroner.
Planten er problematisk i landbruket, da den er giftig for storfe og for hester, 140 gram regnes som dødelig dose. Sauer tåler opp til 2 kg og geiter opp til 4 kg av planten, som fører til leverskader. På beitet er den mindre farlig da den er bitter og dyrene lar den stå. Når den blir tørket, for eksempel i høy, forsvinner bitterstoffene.
Som mange giftplanter er landøyda også kjent som medisinplante til utvortes bruk mot betennelser, revmatisme eller nevralgi.
Landøyda er Isle of Mans nasjonalblomst; den heter der Cushag.


== Eksterne lenker ==
(en) Landøyda – oversikt og omtale av artene i WORMS-databasen 
(en) Landøyda i Global Biodiversity Information Facility 
(en) Landøyda hos ITIS 
(en) Landøyda hos The International Plant Names Index 
(en) Landøyda hos Tropicos 
(en) Kategori:Jacobaea vulgaris – bilder, video eller lyd på Wikimedia Commons 
(en) Jacobaea vulgaris – galleri av bilder, video eller lyd på Wikimedia Commons
Lincoln Parish

Lincoln Parish er et fylke i den amerikanske delstaten Louisiana. Det ligger nord i staten og det grenser mot Union Parish i nord, Ouachita Parish i øst, Jackson Parish i sør, Bienville Parish i sørvest og mot Claiborne Parish i nordvest.
Lincoln Parish totale areal er 1 233 km² hvorav 2 km² er vann. I 2010 hadde fylket 46 735 innbyggere. Administrasjonssenteret ligger i byen Ruston. 


== Byer ==
Choudrant
Downsville
Dubach
Grambling
Ruston
Simsboro
Vienna


== Referanser ==


== Eksterne lenker ==
(en) Offisielt nettsted 
(en) Lincoln Parish, Louisiana – kategori av bilder, video eller lyd på Commons
Fiskumfossen

Fiskumfossen (offisiell navneform: Fiskemsfossen, også skrevet Fiskesfossen og Fiskemfossen) er en foss i elva Namsen som ligger noen få kilometer sør for Harran i Nord-Trøndelag. Fossen er utbygd til kraftproduksjon i Nedre Fiskumfoss kraftverk, noe som fører til at det til tider er lite vann i selve fossen. 
Fiskumfoss har en laksetrapp, bygget delvis inni og utenfor fossen, hvor laks kan ta seg opp og det er også bygget et «lakseakvarium», hvor turister kan spise laksemiddag med utsikt til fossen, samt få et innblikk i historien knyttet til Fiskumfoss, både når det gjelder fiske og kraftproduksjon. Området rundt var ved begynnelsen av 1900-tallet et lite handelssted og ved nærmeste gård var det meieri, butikk, gjestgiveri og postkontor.
Fossen var et yndet sted for engelskmenn å komme til for å fiske. Fortsatt kan ruinene etter de gamle «engelskhusene» skimtes når man tar turer langs elva. Noen av «engelskhusene» finnes ennå i bygda Gartland som ligger midt mellom Grong og Harran. Der ligger også den gamle Gløshaug kirke fra 1689.


== Fossen som tusenårssted ==
Sammen med Formofoss og Tømmeråsfoss er Fiskumfoss Grong kommunes tusenårssted.


== Referanser ==
Bienville Parish

Bienville Parish er et fylke i den amerikanske delstaten Louisiana. Det ligger nord i staten og det grenser mot Claiborne Parish i nord, Lincoln Parish i nordøst, Jackson Parish i øst, Winn Parish i sørøst, Natchitoches Parish i sør, Red River Parish i sørvest, Bossier Parish i vest og mot Webster Parish i nordvest.
Bienville Parish totale areal er 2 128 km² hvorav 29 km² er vann. I 2010 hadde fylket 14 353 innbyggere. Administrasjonssenteret ligger i byen Arcadia. 
De nototoriske bandittene Bonnie Parker og Clyde Barrow, kjent som Bonnie & Clyde ble drept i Bienville Parish i 1934.


== Byer ==
Arcadia
Bienville
Bryceland
Castor
Gibsland
Jamestown
Lucky
Mount Lebanon
Ringgold
Saline


== Referanser ==


== Eksterne lenker ==
(en) Offisielt nettsted 
(en) Bienville Parish, Louisiana – kategori av bilder, video eller lyd på Commons
Jackson Parish

Jackson Parish er et fylke i den amerikanske delstaten Louisiana. Det ligger nord i staten og det grenser mot Lincoln Parish i nord, Ouachita Parish i nordøst, Caldwell Parish i sørøst, Winn Parish i sør og mot Bienville Parish i vest.
Jackson Parish totale areal er 1 503 km² hvorav 27 km² er vann. I 2010 hadde fylket 16 724 innbyggere. Administrasjonssenteret ligger i byen Jonesboro. 


== Byer ==
Chatham
East Hodge
Eros
Hodge
Jonesboro
North Hodge
Quitman


== Referanser ==


== Eksterne lenker ==
Offisielt nettsted 
(en) Jackson Parish, Louisiana – kategori av bilder, video eller lyd på Commons
Konkret (tidsskrift)

konkret er navnet på et tysk venstreradikalt tidsskrift som ble utgitt fra 1957 til begynnelsen av 1970-årene, og på et tidsskrift med samme navn som har blitt utgitt fra 1974. Dagens tidsskrift beskriver seg som det «eneste venstreorienterte publikumstidsskriftet i Tyskland» og utkommer månedlig. Verfassungsschutz beskriver derimot tidsskriftet som venstreekstremt, og regner det til det «antityske» spektrum.


== Forløperen Studentenkurier ==
I 1955 ble tidsskriftets forløper Studentenkurier grunnlagt av Klaus Rainer Röhl med hemmelig støtte fra sentralkomitéen til den forbudte kommunistiske organisasjonen FDJ. Tidsskriftet utkom frem til 1957 under dette navnet, og blant dets skribenter var bl.a. Werner Riegel, Peter Rühmkorf, Arno Schmidt og Kurt Hiller. Tidsskriftet hadde stor innflytelse blant venstreorienterte studenter.


== konkret fra 1957 til 1974 ==
I 1957 ble tidsskriftet omdøpt til konkret, og frem til 1964 hadde det nære ideologiske og økonomiske forbindelser til DDR og det forbudte vesttyske kommunistpartiet, KPD. Röhl fortalte senere at dets redaktører fikk instruksjoner fra det forbudte KPD. For å skjule disse forbindelsene ble det også trykt DDR-kritiske artikler og sexartikler. Udogmatiske sosialister som Hiller ble likevel presset ut av bladet.
Under studentopprøret fra 1967 fikk tidsskriftet en formidabel betydning, og nådde et opplag på i underkant av 200 000 eksemplarer med to eller fire månedlige utgivelser.
En av de mest kjente medarbeiderne var Röhls hustru Ulrike Meinhof, som fra 1962 til 1964 var sjefredaktør. Hun avsluttet sitt arbeid for konkret kort før hun i 1970 sluttet seg til grunnleggelsen av terrororganisasjonen RAF. I en artikkel i Frankfurter Rundschau fra 1969 beskyldte hun tidsskriftet for å være et «instrument for kontrarevolusjonen». 7. mai 1969 ble konkret-utgiveren Klaus Rainer Röhls hus i eksklusive Hamburg-Blankenese stormet av flere aktivister som knuste rutene og vandaliserte boligen.
De dramatiske personlige opplevelsene i forbindelse med den tidligere hustruens terrorvirksomhet og bortføring av deres to døtre førte til at Klaus Rainer Röhl, som fra første stund hadde avvist bruk av vold, snudde politisk, og tidsskriftet sluttet å utkomme.


== konkret etter 1974 ==
Fra 1974 ble konkret utgitt av journalisten Hermann L. Gremliza, som hevdet at Röhl etter at han skilte seg fra Meinhof hadde gjort konkret til et «kulørt ukeblad» for den «utenomparlamentariske opposisjonen».
Gremlizas tidsskrift lå langt til venstre for Röhls tidsskrift, og har aldri oppnådd noen særlig betydning sammenlignet med konkret i tidligere år.
En viktig forskjell på det tidligere tidsskriftet og det nåværende er at det tidligere hadde en antiimperialistisk holdning, mens det nåværende tilhører den meget spesielle venstreekstreme retning som kaller seg «antitysk», og som har lite tilfelles med den øvrige venstresiden. Bl.a. er tidsskriftet betingelsesløst proisraelsk og proamerikansk.


== Litteratur ==
Bettina Röhl: So macht Kommunismus Spaß! Ulrike Meinhof, Klaus Rainer Röhl und die Akte Konkret. Europäische Verlagsanstalt, 2006.
Rosen aus Ost-Berlin in: Spiegel 11/2006.
Caldwell Parish

Caldwell Parish er et fylke i den amerikanske delstaten Louisiana. Det ligger nord i staten og det grenser mot Ouachita Parish i nord, Richland Parish i nordøst, Franklin Parish i øst, Catahoula Parish i sørøst, La Salle Parish i sør, Winn Parish i sørvest og mot Jackson Parish i nordvest.
Caldwell Parish totale areal er 1 400 km² hvorav 29 km² er vann. I 2010 hadde fylket 10 132 innbyggere. Administrasjonssenteret ligger i byen Columbia. 


== Byer ==
Clarks
Columbia
Grayson


== Referanser ==


== Eksterne lenker ==
Offisielt nettsted 
(en) Caldwell Parish, Louisiana – kategori av bilder, video eller lyd på Commons